b'\n_START_ARTICLE_\nIsland Games\n_START_PARAGRAPH_\nIsland Games (\xc3\x98-legene) er de olympiske lege for \xc3\xb8-samfund (af sponsor\xc3\xa5rsager ogs\xc3\xa5 kaldt NatWest Island Games) of er en multisportsbegivenhed med mellem 12 og 14 sportsgrene som afholdes hvert andet \xc3\xa5r. Island Games drives af organisationen International Island Games Association (IGA). N\xc3\xa6ste Island Games afholdes p\xc3\xa5 Gibraltar i 2019. Sidste Island Games blev afholdt p\xc3\xa5 Gotland fra 24. til 30. juni 2017. To lande i det danske kongerige deltager i Island Games: F\xc3\xa6r\xc3\xb8erne og Gr\xc3\xb8nland. F\xc3\xa6r\xc3\xb8erne vandt legene i Island Games 2009 p\xc3\xa5 \xc3\x85land med 34 guld, 23 s\xc3\xb8lv og 24 bronze medaljer. Legene blev f\xc3\xb8rste gang afholdt i 1985 p\xc3\xa5 Isle of Man. F\xc3\xa6r\xc3\xb8erne var v\xc3\xa6rt for Island Games i 1989. Andre \xc3\xb8er eller \xc3\xb8grupper i de Nordiske lande udover F\xc3\xa6r\xc3\xb8erne og Gr\xc3\xb8nland er \xc3\x85land, som er en del af Finland, Gotland som er en \xc3\xb8 i Sverige og de norske \xc3\xb8er Hitra og Fr\xc3\xb8ya.\n_START_SECTION_\nMedlemmer\n_START_PARAGRAPH_\nDagens medlemmer er Bermuda, Cayman Islands, Falklands\xc3\xb8erne, F\xc3\xa6r\xc3\xb8erne, Fr\xc3\xb8ya, Gibraltar, Gotland, Gr\xc3\xb8nland, Guernsey, Hitra, Isle of Man, Isle of Wight, Jersey, Orkney\xc3\xb8erne, Menorca, Prince Edward Island, Rhodos, Saaremaa, Sark, Shetlands\xc3\xb8erne, Sankt Helena, Hebriderne, Ynys M\xc3\xb4n og \xc3\x85land._NEWLINE_Forhenv\xc3\xa6rende medlemmer er: Island, Malta og Prince Edward Island.'